Charles Bukowski

**Henry Charles Bukowski**, rodený **Heinrich Karl Bukowski** (* 16. august 1920, Andernach – † 9. marec 1994, San Pedro, USA) bol americký spisovateľ. Je známy aj pod prezývkami ako Hank, Buk. Vo svojich dielach vystupoval pod menom Henry Chinaski.

## Život
Narodil sa v nemeckom mestečku Andernach, kde sa jeho matka, rodená Nemka, zoznámila s jeho otcom, americkým vojakom slúžiacim v Nemecku počas okupácie na konci 1. svetovej vojny. Keď mal Bukowski dva roky, rodina sa presťahovala do Ameriky. Vyrastal v Los Angeles, kde prežil 40 rokov. Bukowski mal škaredé detstvo. Otec ho bil, niektoré pramene uvádzajú, že ho dokonca zneužíval. Bukowski začal piť ako trinásťročný, aby zmiernil následky neradostného života. Alkohol neprispel zdraviu jeho pleti sužovanej akné, vďaka ktorému vyzeral staršie. Alkohol sprevádzal Bukowského počas celého jeho života. V roku 1955 Bukowského hospitalizovali s krvácajúcim vredom, ktorý spôsobil alkoholizmus. Vred mu vyliečili, z alkoholizmu sa však nedostal. Po prepustení začal znova piť, ale aj písať. Bukowski viedol zaujímavý život, raz bol dokonca zadržaný vo vyšetrovacej väzbe pre podozrenie z vyhýbania sa vojenskej službe. Vystriedal veľa zamestnaní. Pracoval na pošte takmer 10 rokov. O tejto etape života napísal román Poštový úrad. Ako sám hovoril, pracoval aj v tých najpodradnejších zamestnaniach len preto, aby mal peniaze na alkohol. Zomrel na dôsledky leukémie v San Pedre v Kalifornii vo veku 73 rokov.

### Tvorba
Svoj prvý príbeh vydal vo veku 24 rokov, aktívne však začal písať až keď mal 34 rokov. Vydal viac ako 45 kníh básni a próz. Svojou tvorbou aj spôsobom života sa Bukowski niekedy dáva do súvislosti s beat generation. V skutočnosti však s nimi nemal nič spoločné. Jeho ciele a prístup k životu boli totiž úplne iné a do podvedomia verejnosti sa ako spisovateľ výrazne zapísal až v osemdesiatych rokoch 20. storočia. Bukowského tvorba sa úplne odlišuje od do tej doby uverejňovanej literatúry. Texty sú ľahké a oplývajú drsným humorom, ktorý samozrejme nie je pre každého. Počas písania Bukowski rád počúval vážnu hudbu, čo je v súvislosti s charakterom jeho textov zvláštny paradox. Obľúbil si hlavne Mahlera a Brahmsa. Bukowského knihy sú príbehmi obyčajných ľudí, ukazujú ich rutinný život taký vzdialený ideálu amerického sna.

## Dielo
### Poézia
* 1960 - *Flower, Fist and Bestial Wail*
* 1962 - *Longshot Poems for Broke Players*
* 1962 - *Run with the Hunted*
* 1963 - *It Catches My Heart in Its Hands*
* 1965 - *Crucifix in a Deathhand*
* 1965 - *Cold Dogs in the Courtyard*
* 1968 - *At Terror Street and Agony Way*
* 1968 - *Poems Written Before Jumping out of an 8 Story Window* (slovensky - *Básne napísané pred skokom z 8. poschodia*, Slovenský spisovateľ, 2001) 
* 1969 - *The Days Run Away Like Wild Horses Over the Hills*
* 1970 - *Fire Station*
* 1972 - *Mockingbird Wish Me Luck* (česky - *Ptáčku posměváčku, přej mi štěstí*, Pragma, 2004)
* 1974 - *Burning in Water, Drowning in Flame: Selected Poems 1955-1973*
* 1977 - *Love Is a Dog from Hell: Poems 1974-1977* (česky - *Básně I. 1974-1978*, Pragma, 2001)
* 1979 - *Play the Piano Drunk/Like a Percussion Instrument/Until the Fingers Begin to Bleed a Bit*
* 1979 - *Shakespeare Never Did This*
* 1981 - *Dangling in the Tournefortia*
* 1984 - *War All the Time: Poems 1981-1984*
* 1986 - *You Get So Alone At Times That It Just Makes Sense* (česky - *Básně II.1985-1986 Někdy jste tak sami, až to prostě dáva smysl* , Pragma, 2004)
* 1990 - *Septuagenarian Stew: Stories & Poems*
* 1992 - *The Last Night of the Earth Poems*
* 1993 - *Screams from the Balcony: Selected Letters 1960-1970*
* (česky - *Kam zmizela ta roztomilá, rozesmátá holka v květovaných šatech*, Pragma, 2003), posmrtne vydaná zbierka básní

### Próza
#### Romány
*1971 – *Post Office*, (česky - *Poštovní úřad*, Pragma, 2001)
*1975 – *Factotum*, (česky - *Faktótum*, Pragma, 2002); v roku 2005 sa román stal predlohou pre rovnomenný film Faktótum
*1978 – *[[Women (kniha)|Women]]*, (česky *Ženy*, Pragma, 2001)
*1982 – *Ham on Rye*, (česky - *Šunkový nářez*, Pragma, 1995)
*1989 – *Hollywood*, (česky - *Hollywood*, Pragma, 2002)
*1994 – *Pulp*, (česky - *Škvár*, Pragma, 1997)

#### Poviedky
*1972 – *Erections, Ejaculations, Exhibitions and General Tales of Ordinary Madness* (česky - *Erekce, Ejakulace, Exhibice a další příběhy obyčejného šílenství*, Pragma, 2001)
*1966 – *All the Assholes in the World and Mine* (česky - *Všechny řitě světa i ta má*, Pragma, 2001)
*1965 – *Confessions of a Man Insane Enough to Live with Beasts* 
*1973 – *South of No North* 
*1969 – *Notes of a Dirty Old Man* (česky - *Paměti starého chlapáka*, Pragma, 2001)
Písané pre časopis Open City v rokoch 1968 - 1969.
*1969 – *A Bukowski Sampler* 
*1983 – *Bring Me Your Love* 
*1983 – *Hot Water Music* (česky - *Těžký časy*, Pragma, 2003)
*1983 – *The Most Beautiful Woman in Town* (slovensky - *Najkrajšia žena v meste' Belimex, 2007) - zbierka 30 poviedok
*1984 – *There's No Business*

==== Scenár ====
* *Barfly* - 1987

==== Ostatné ====
* [[1998]] - *The Captain Is Out to Lunch and the Sailors Have Taken Over the Ship* (česky - *Kapitán odešel na oběd a námořníci převzali vedení'', Pragma, 2001) - úryvky z denníka 

## Iné projekty

## Externé odkazy
* web-stránka 
* Biografia, recenzie a zdroje 


Kategória:Spisovatelia románov USA
Kategória:Básnici USA
Kategória:Naturalizované osobnosti USA
Kategória:Úmrtia na leukémiu